《贵阳雅颂二十四首同翠渠作 其十三 祷雨弭灾》
明代·祁顺

耕农事方急，旱虐俄相侵。明公抱忧恻，祈祷输寸忱。

天道忽昭抱，沛然施甘霖。秋成慰众望，不负忧勤心。

遐方歌美事，直以继桑林。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。